ফরিদ আহমদ

ফরিদ আহমদ (৩ জানুয়ারি ১৯২৩-২৩ ডিসেম্বর ১৯৭১) যিনি মৌলভী ফরিদ আহমদ নামে বেশি পরিচিত ছিলেন। আইনজীবী, রাজনীতিবিদ ও ইসলামী ব্যক্তিত্ব ছিলেন। তিনি তৎকালীন পাকিস্তানের  জাতীয় পরিষদের সদস্য, গণপরিষদের সদস্য, পূর্ব পাকিস্তান প্রাদেশিক পরিষদের চীফ হুইপ ও কেন্দ্রীয় শ্রমমন্ত্রী ছিলেন।

 জন্ম ও প্রাথমিক জীবন 
ফরিদ আহমদ ৩ জানুয়ারি ১৯২৩ সালে কক্সবাজারের রামুর রশিদনগরের মাছুয়াখালী গ্রামে জন্মগ্রহণ করেন। কক্সবাজার সরকারি উচ্চ বিদ্যালয় থেকে ম্যাট্রিক ও চট্টগ্রাম কলেজ থেকে আইএ পাস করে তিনি ১৯৪৫ সালে ঢাকা বিশ্ববিদ্যালয় হতে বিএ, ১৯৪৬ সালে এমএ ডিগ্রি ও ১৯৪৭ সালে এলএলবি ডিগ্রি অর্জন করেন করেন।

 রাজনৈতিক ও কর্মজীবন 
ফরিদ আহমদ ছাত্র জীবনে অত্যন্ত মেধাবী ছিলেন। মেধাবী ছাত্র ছিলেন বিধায় ১৯৪৫-১৯৪৬ মেয়াদের জন্য ঢাকা বিশ্ববিদ্যালয় ছাত্র ইউনিয়ন ( পরবর্তীতে ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) নির্বাচনে নির্বাচিত ১৭ সদস্যের একজন নির্বাচিত হন। এ নির্বাচনে নির্বাচিত সদস্যদের মধ্যে আহমদুল কবীরকে ভিপি ও সুধীর দত্তকে জিএস ঘোষণা করে। ১৯৪৫ সালের শেষ দিকে আহমদুল কবীর ছাত্র জীবন শেষে ক্যাম্পাস ত্যাগ করায় ফরিদ আহমদকে ভারপ্রাপ্ত ভিপি হিসেবে দায়িত্ব পালন করেন। ১৯৪৬-৪৭ মেয়াদেও ভিপির দায়িত্ব পালন করেন। ১৯৪৭ সালের ৬ ডিসেম্বর রাষ্ট্র্রভাষার দাবিতে ঢাকা বিশ্ববিদ্যালয়ে রাষ্ট্রভাষা যুক্ত সংগ্রাম পরিষদের পক্ষ থেকে যে প্রথম জনসভা অনুষ্ঠিত হয় সেই জনসভায় ডাকসুর ভিপি হিসেবে মৌলবি ফরিদ আহমদ বাংলাকে অন্যতম রাষ্ট্রভাষা ও পূর্ব পাকিস্তানের সরকারি ভাষা ও শিক্ষার  মাধ্যম করার লিখিত প্রস্তাব পেশ করেন এবং তা সর্বসম্মতিক্রমে গৃহীত হয়। তমুদ্দন মজলিসের কর্ণধার ঢাকা বিশ্ববিদ্যালয়ের অধ্যাপক আবুল কাসেমের সভাপতিত্বে অনুষ্ঠিত সভায় সিদ্ধান্তকৃত ফরিদ আহমেদের লিখিত প্রস্তাবের মধ্যে রয়েছে-

 বাংলাকে পাকিস্তান ডোমিনিয়য়নের অন্যতম রাষ্ট্রভাষা ও পূর্ব পাকিস্তানের ভাষা ও শিক্ষা বাহন করা হোক। 
 রাষ্ট্রভাষা ও লিংগুয়া ফ্রাঙ্কা নিয়ে যে বিভ্রান্ত্রির সৃষ্টি করা হচ্ছে তার মূল উদ্দেশ্য আসল সমস্যাকে ধামাচাপা দেয়া এবং বাংলা  ভাষা ওপূর্ব পাকিস্তানের জনগণের প্রতি বিশ্বাসঘাতকতা করা।
 পাকিস্তান সরকারের মস্ত্রী ফজলুর রহমান  এবং প্রাদেশিj সরকারের মন্ত্রী হাবিবুল্লাহ বাহার উর্দু ভাষার দাবিকে সমর্থন করার জন্য সভা তাদের আচরণের নিন্দা করছে।
 সভা মনিং নিউজ এর বাঙলা বিরোধী প্রচারণার তীব্র নিন্দা জ্ঞাপন করছে এবং জনসাধারণের ইচ্ছার প্রতি অবজ্ঞা প্রদর্শনের জন্য পত্রিকাটিকে সাবধান করে দিচ্ছে

১৯৫২ সালে তিনি নেজামে ইসলাম পার্টিতে যোগ দিয়ে ১৯৫৪-১৯৬৯ মেয়াদে কেন্দ্রীয় সাধারণ সম্পাদক ছিলেন।

তৎকালিন জাতীয় ও আন্তর্জাতিক খেলার রেডিও ধারাভাষ্য দিয়েছেন তিনি। তিনি কক্সবাজার পৌরসভার নির্বাচিত চেয়ারম্যান হিসেবে দায়িত্ব পালন করেন। তিনি ঢাকা বার কাউন্সিলের সহসভাপতিও ছিলেন।

যুক্তফ্রন্টের প্রার্থী হিসেবে ১৯৫৪ সালে তিনি পূর্ব বাংলা প্রাদেশিক পরিষদের সদস্য (এম.এল.এ) এবং ১৯৫৫ সালে পাকিস্তান জাতীয় পরিষদ সদস্য (এমএনএ) নির্বাচিত হয়ে পূর্ব বাংলা প্রাদেশিক পরিষদের চীফ হুইপ হিসেবে দায়িত্ব পালন করেন।

১৯৫৫-১৯৫৮ সাল পর্যন্ত পাকিস্তান জাতীয় পরিষদে যুক্তফ্রন্ট কেন্দ্রীয় পার্লামেন্টারী পার্টির হুইপ হিসেবে দায়িত্ব পালন করেন। ১৯৫৭ সালের ১৮ অক্টোবর পাঞ্জাবের ইব্রাহিম ইসমাইল চন্দ্রীগড়ের নেতৃত্বে গঠিত মুসলিম লীগ রিপাবলিকান পার্টির কোয়ালিশন মন্ত্রীসভার শ্রমমন্ত্রী হিসেবে শপথ নেন ২৩ অক্টোবর এবং ১৬ ডিসেম্বর পর্যন্ত এ দায়িত্ব পালন করেন। 

১৯৬২ সালের ২৮ এপ্রিল অনুষ্ঠিত নয়া শাসনতন্ত্র অনুযায়ী পাকিস্তানের প্রথম জাতীয় পরিষদ নির্বাচনে পূর্ব পাকিস্তানের এন-ই-৭৪-চট্টগ্রাম-৪ (চট্টগ্রাম সদর কাম কক্সবাজার মহকুমা) আসনে প্রার্থী হওয়া অবিভক্ত বাংলার বঙ্গীয় ব্যবস্থাপক সভার প্রাক্তন সদস্য খান বাহাদুর বদি আহমদ চৌধুরী ১২ এপ্রিল মৃত্যুবরণ করলে নির্বাচন স্থগিত করা হয়। পরে স্থগিত আসনে পুনরায় মনোনয়ন পত্র আহ্বান করে ১২ মে নির্বাচনের তারিখ ঘোষণা করা হয়। এ নির্বাচনে নেজামে ইসলামী পার্টির সাধারণ সম্পাদক ফরিদ আহমদ মুসলিম লীগের প্রার্থী অধ্যক্ষ স আ ম শামসুল হুদা চৌধুরীকে পরাজিত করে জাতীয় পরিষদ সদস্য নির্বাচিত হন। ওই নির্বাচনে এ আসনের জন্য নির্ধারিত ৫৬২ ভোটের মধ্যে ২১৩ ভোট পান। তাাঁর নিকটতম প্রতিদ্বন্দ্বী শামসুল হুদা চৌধুরী ১৯৬ ভোট এবং ফিরোজ আহমদ চৌধুরী ১১১ ভোট পান।

১৯৬২-১৯৬৫ মেয়াদে পাকিস্তান জাতীয় পরিষদের পাবলিক অ্যাকাউন্টস কমিটির চেয়ারম্যান নির্বাচিত হন। ১৯৬৪ সালে তিনি  পূর্ব পাকিস্তানের সম্মিলিত বিরোধী দলের চেয়ারম্যানের দায়িত্ব পালন করেন। ১৯৬৫ সালে তিনি পুনরায় পাকিস্তান জাতীয় পরিষদের সদস্য নির্বাচিত হন। ১৯৬৭ সালে পাকিস্তান ডেমোক্র্যাটিক মুভমেন্টের সদস্য হিসেবে আইয়ুব বিরোধী গণআন্দোলনে অংশগ্রহণ ভূমিকা রাখেন। নেজামে ইসলাম পার্টির প্রতিনিধি হিসেবে ফেব্রুয়ারি-মার্চ ১৯৬৯ সালে আইয়ুব খান গোলটেবিল বৈঠকে যোগ দেন।

তিনি ২৪ জুন ১৯৬৯ সালে পাকিস্তান গণতান্ত্রিক দল (পিডিপি) নামক নতুন রাজনৈতিক গঠন হলে সহসভাপতি হিসেবে যোগ দেন। ১৯৭১ সালের যুদ্ধের সময় তিনি পাকিস্তান শান্তি ও কল্যাণ পরিষদের সভাপতি হিসেবে অখণ্ড পাকিস্তানের পক্ষে ছিলেন।

 গ্রন্থ 
ফরিদ আহমদ বিভিন্ন বিষয়ে প্রায় গ্রন্থ রচনা করেন। তিনি দৈনিক নাজাত পত্রিকার ব্যবস্থাপনা সম্পাদক ও মাসিক পৃথিবীর উপদেষ্টা সম্পাদক ছিলেন। তার উল্লেখযোগ্য গ্রন্থের মধ্যে রয়েছে:

 মোহাম্মদ আলী ক্লে -১৯৬৫
 কারাগারে সাতাইশ দিন -১৯৬৬
 The Sun Behind the Cloud (1971)

 পারিবারিক জীবন 
ফরিদ আহমদ ব্যক্তিগত জীবনে রিজিয়া আহমদকে বিবাহ করেন। তাদের ছেলে মোহাম্মদ খালেকুজ্জামান ও মোহাম্মদ শহীদুজ্জামান কক্সবাজার-৩ আসনের বাংলাদেশ জাতীয়তাবাদী দলের সংসদ সদস্য ছিলেন।

 সমালোচনা 
ফরিদ আহমদ অখন্ড পাকিস্তানের বিশ্বাসী ও এপ্রিল ১৯৭১ সালের শান্তি কমিটি গঠন হলে যোগ না দিয়ে পূর্ব পাকিস্তান শান্তি ও কল্যাণ কাউন্সিল গঠন করে  তিনি সভাপতি হন।

 মৃত্যু 
ফরিদ আহমদ ১৮ ডিসেম্বর ১৯৭১ সালে লালবাগ থানায় আত্মসমর্পণের করলে মুজিব বাহিনী তাকে ঢাকা বিশ্ববিদ্যালয়ের ইকবাল হলে জিজ্ঞাসাবাদ করে পরে ২৩ ডিসেম্বর ১৯৭১ সালে ঢাকা বিশ্ববিদ্যালয়ের সলিমুল্লাহ হলের পিছনে তার মৃতদেহ পাওয়া যায়।

 তথ্যসূত্র 

বিষয়শ্রেণী:১৯২৩-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:নেজামে ইসলাম পার্টির রাজনীতিবিদ
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাকিস্তান জাতীয় পরিষদ সদস্য ১৯৫৫-১৯৫৮
বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯
বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫
বিষয়শ্রেণী:পাকিস্তানের কেন্দ্রীয় মন্ত্রী
বিষয়শ্রেণী:কক্সবাজার জেলার ব্যক্তি
বিষয়শ্রেণী:ডাকসু ভিপি